ΓΡΑΠΤΗ ΕΡΩΤΗΣΗ E-0595/00

υποβολή: Helmuth Markov (GUE/NGL) προς την Επιτροπή

(29 Φεβρουαρίου 2000)

Θέμα: Κατάχρηση από το Τουρκικό Κοινοβούλιο χρημάτων που είχαν χορηγηθεί για την ενίσχυση θυμάτων του σεισμού

Η τουρκική εφημερίδα Hyrriyet, στο φύλλο της 22ας Ιανουαρίου 2000, αναφέρει ότι χρήματα που είχαν χορηγηθεί για την ενίσχυση θυμάτων του σεισμού χρησιμοποιήθηκαν για την αγορά 35 αυτοκινήτων μάρκας Renault Laguna αξίας 500 δισ. τουρκικών λιρών για μέλη του Τουρκικού Κοινοβουλίου.

Γνωρίζει η Επιτροπή πώς χρησιμοποιήθηκαν τα χρήματα που χορήγησε η Ευρωπαϊκή Ένωση, σε ποιά ταμεία κατετέθησαν και εάν μπορεί να αποκλεισθεί η περίπτωση κατάχρησής τους και χρησιμοποιήσής τους για άλλους σκοπούς, μεταξύ άλλων και γαι τον σκοπό που αναφέρεται ανωτέρω;

Απάντηση του κ. Nielson εξ ονόματος της Επιτροπής

(19 Απριλίου 2000)

Στις 17 Αυγούστου 1999, ένας μεγάλος σεισμός έπληξε την περιοχή του Μαρμαρά στην Τουρκία. Η Επιτροπή, μέσω της ECHO της Υπηρεσίας Ανθρωπιστικής Βοήθειας ανταποκρίθηκε αμέσως λαμβάνοντας δύο αποφάσεις χρηματοδότησης, ύψους 2 εκατ. ευρώ, εκάστη. Στις 12 Νοεμβρίου 1999 ένας δεύτερος σημαντικός σεισμός έπληξε την περιοχή Bolu της Τουρκίας. Η Επιτροπή και πάλι συνεισέφερε με ποσό ύψους 3 εκατ. ευρώ Στις 20 Δεκεμβρίου 1999 εξεδόθη οριστική απόφαση χρηματοδότησης από την Επιτροπή ύψους 23 εκατ. ευρώ, έτσι ώστε το συνολικό ποσό χρηματοδότησης που θα διαχειρίζεται ηπηρεσία ECHO για τους σεισμοπαθείς στην Τουρκία να ανέρχεται σε 30 εκατ. ευρώ.

Όσον αφορά το άρθρο στην εφημερίδα στο οποίο αναφέρεται το Αξιότιμο Μέλος, η Επιτροπή δεν έτυχε να ενημερωθεί σχετικά. Όπως και να έχει, δεν φαίνεται ναπάρχουν αποδείξεις ότι τα χορηγηθέντα ποσά που αναφέρονται στο άρθρο προέρχονται από κοινοτικά κονδύλια. Πρέπει να τονιστεί ότι ουδεμία σύμβαση που συνήφθη με τους εταίρους ECHO στην Τουρκία δεν προβλέπει την παροχή οχήματος σε κυβερνητικούς παράγοντες.

Θα χρειασθεί ενδεχομένως ναπενθυμιστούν τα διάφορα μέτρα ασφαλείας που έχουν θεσπιστεί προκειμένου να αποφεύγονται οι καταχρήσεις.

Τα προγράμματα ECHO στην Τουρκία περιλαμβάνουν την παροχή προσωρινού καταυλισμού, τη διανομή φαρμάκων και δεμάτων με είδηγιεινής, την παροχή συμβουλών για την περίοδο μετά τους τραυματισμούς και την προετοιμασία για την αντιμετώπιση καταστροφών. Ηπηρεσία ECHO εργάζεται βάσει εταιρικής συμφωνίας πλαίσιο (ΕΣΠ) με οργανισμούς στους οποίους περιλαμβάνονται μη κυβερνητικοί οργανισμοί (ΜΚΟ), οργανισμοί των Ηνωμένων Εθνών και του Ερυθρού Σταυρού και Ερυθρού Ημισελήνου.

Οι συμβαλλόμενοι εταίροι πρέπει να έχουν εμπειρία στον τομέα της παροχής ανθρωπιστικής βοήθειας και να συμμορφώνονται στα κριτήρια που εκτίθενται στον κανονισμό αριθ. 1257/96 του Συμβουλίου της 20ης Ιουνίου 1996 σχετικά με την ανθρωπιστική βοήθεια(1) προκειμένου να είναι επιλέξιμοι να συνάψουν ΕΣΠ. Η ECHO αφιερώνει ποσά χρηματοδοτήσεων στους εταίρους βάσει των προτάσεων έργου. Όταν εγκρίνονται οι εν λόγω προτάσεις, συνάπτονται συμβάσεις με τις οποίες διασαφηνίζονται τα επιμέρους τμήματα του έργου προς εκτέλεση με το συμβαλλόμενο. Σύμφωνα με τους όρους των συμβάσεων, οι εταίροι δεν έχουν το δικαίωμα να παρεκκλίνουν από τις δράσεις που προβλέπονται στις επίσημες συμβάσεις. Οι παρεκκλίσεις έχουν ενδεχομένως ως αποτέλεσμα την επιστροφή των καταβληθέντων ποσών. Επιπλέον, και σύμφωνα με το χρηματοδοτικό κανονισμό που ισχύει για το γενικό προϋπολογισμό των Κοινοτήτων, ο ανθρωπιστικός οργανισμός θα παρέχει στιςπηρεσίες της Επιτροπής ή σε οποιονδήποτε οργανισμό που έχει εξουσιοδοτήσει η Επιτροπή και το Ελεγκτικό Συνέδριο, πρόσβαση στους λογαριασμούς του, σε οποιαδήποτε στιγμή. Τα τιμολόγια με τα οποία δικαιολογούνται δαπάνες κατά τη διάρκεια εφαρμογής των προγραμμάτων κρατούνται σε αρχεία στην έδρα των συμβαλλομένων εταίρων για περίοδο πέντε ετών, κατά την οποία είναι δυνατό να εξεταστούν στο πλαίσιο ελέγχου.

Στην πλειονότητα των ανθρωπιστικών κρίσεων η ECHO βασίζεται επίσης στην επιτόπου παρεχόμενη τεχνική βοήθεια για την καθημερινή παρακολούθηση των προγραμμάτων ενώ ενημερώνονται τακτικά οι κεντρικέςπηρεσίες της ECHO επί του θέματος. Αυτό συμβαίνει και στην περίπτωση της Τουρκίας όπου η ECHO έχει γραφείο στην Κωνσταντινούπολη. Οι συμβαλλόμενοι πρέπει επίσης ναποβάλουν τακτικές εκθέσεις κατά τη διάρκεια της σύμβασης. Οι προαναφερόμενοι έλεγχοι και ισοζύγια έχουν όλοι τον ίδιο σκοπό, την καλύτερη δυνατή διασφάλιση της χρηστής δημοσιονομικής διαχείρισης των προγραμμάτων παροχής ανθρωπιστικής βοηθείας.

Τέλος, για να έχει το Αξιότιμο Μέλος σφαιρική άποψη της έως σήμερα κοινοτικής παρέμβασης σχετικά με τους σεισμούς στην Τουρκία οι ακόλουθες πληροφορίες αφορούν πρόσφατη πρωτοβουλία, την εκτέλεση της οποίας αναλαμβάνει η Ευρωπαϊκή Τράπεζα Επενδύσεων.

Η απόφαση αριθ. 1999/786/ΕΚ του Συμβουλίου της 29ης Νοεμβρίου 1999 προβλέπει τη σύσταση κοινοτικής εγγύησης στην Ευρωπαϊκή Τράπεζα Επενδύσεων (ΕΤΕ) για την αντιμετώπιση απωλειών όσον αφορά τα δάνεια για έργα οικοδόμησης και αποκατάστασης των σεισμοπαθουσών περιοχών της Τουρκίας(2). Η εγγύηση αυτή καλύπτει δάνεια της ΕΤΕ ύψους 600 εκατ. ευρώ, για τριετή περίοδο, για έργα που αφορούν την αντικατάσταση, αποκατάσταση ή ανακατασκευήποδομών επιφάνειας καιπόγειωνποδομών, βιομηχανικών εγκαταστάσεων και μικρών και μεσαίων επιχειρήσεων καθώς και αστικώνποδομών και οικισμών. Το πρώτο δανειοδοτικό πλαίσιο, ύψους 450 εκατ. ευρώ,πεγράφη τον Φεβρουάριο 2000.

(1) ΕΕ L 163 της 2.7.1996.

(2) ΕΕ L 308 της 3.12.1999.